
Dette projekt er finansieret med støtte fra Europa-Kommissionen. Denne publikation forpligter kun forfatteren, og Kommissionen kan ikke drages til ansvar for brug af oplysningerne heri.
Arbejde i højden
Casen: 

Denne case anvender en video som demonstrerer problemstillinger ved arbejde i højden, der fokuseres på brug af stiger og stilladser. Videoen giver eksempler på både god og dårlig praksis. 
Videoen kan ses på:
Engelsk: https://youtu.be/UwtJMCLBMTw 

Dansk (undertekster): https://youtu.be/PGMXqyWKRJ0 
Maltesisk (undertekster): https://youtu.be/9ADgvdND8fE 
Græsk: https://youtu.be/8W4XRNEnQ0E 
Spansk (undertekster): https://youtu.be/sO3vuWQQXow 

 QR link til dansk video
Instruktion til underviseren:

Casen er baseret på at deltagerne ser en video, hvor de skal iagttage de arbejdsmiljøproblemer der vises i videoen. Det kan være nødvendigt at vise videoen to gange for at give deltagerne tid til at notere deres observationer.

Lektionsplan
Handout: Deltagerne har brug for materialer til at notere deres iagttagelser.

Instruktion til deltagerne: Noter de sikkerheds- og arbejdsmiljøproblemer I ser på videoen i forbindelse med arbejde i højder.

Deltagerne ser videoen: 
Efter videoen får deltagerne mulighed for at bidrage med deres observationer – disse bør skrives op på tavlen efterfulgt af en debat mellem deltagerne og underviseren.
Kort pause – forberedelse af en struktureret gennemgang af sikkerheds- og arbejdsmiljøemner.

Efter debatten om sikkerhed hvor deltagernes bidrag er noteret på tavlen skal deltagerne arbejde med en beslægtet case om risikovurdering.  Casen handler om installation af et solvarmeanlæg på et tag.

Deltagerne skal overveje de mulige risici og farer ved denne type arbejde samt efterfølgende udfylde et handout med valg af risikokategorier.

Instruktion for underviseren:

Lektionen er baseret på at kursisterne genser videoen, men denne gang pauses videoen hver gang deltagerne opdager eksempler på dårlig praksis, som debatteres.

I videoen demonstreres følgende sikkerhed- og arbejdsmiljøemner:

· Manglende orden på arbejdspladsen

· Dårlig praksis ved arbejde i højden

· Risikovurdering
· Forholdsregler ved arbejde i højden

· Brug af arbejdsudstyr uden personlige værnemidler

Efter debatten, som underviseren har med deltagerne, udleveres et handout til kursisterne, som kan anvendes til arbejde i klassen, parvis, eller som hjemmeopgave.
Risikovurdering

En virksomhed, som installerer solvarmeanlæg, skal installere et komplet solvarmeanlæg (2 solpaneler, en varmvandsbeholder, rørføring) på taget af et toetagers hus.

I forbindelse med arbejdet skal firmaet transportere alle materialerne til stedet med lastbil (solpanelerne, stålrammer, rør, pumper, maskiner og værktøj). Udstyret løftes med kran til taget og flyttes derefter med håndkraft til montagestedet. Først placeres stålrammerne til solpanelerne og vandbeholderen. Derefter følger rørlægning og den generelle installation af kredsløbet. Foruden almindeligt håndværktøj eks. skruetrækkere, rørtænger m.m. skal der også anvendes elektrisk drevet værktøj eks. boremaskiner, svejseanlæg, slibemaskiner osv.
Antag, at du er virksomhedens sikkerhedsrepræsentant og skal foretage en skriftlig risikovurdering før arbejdet kan udføres. Anvend nedenstående tabel og beskriv de fem vigtigste risici ved ovenstående arbejdsopgaver. Registrer derefter risici for hver enkelt farekilde, de personer, der er i fare, de mulige konsekvenser og vurder hvor stor risikoen er for hver enkelt risikokilde. Anvend nedenstående tabel med risikoniveauer: 

Note

Gå ud fra at der tages almindelige forholdsregler til at reducere risici ved opgaven.

For at besvare spørgsmålene anvendes nedenstående.

	Sandsynlighed
	 Alvorlighed

	
	 Let
	 Alvorlig
	 Meget alvorlig

	 Lav
	Lav
	Lav
	Medium

	 Medium
	Lav
	Medium
	Høj

	 Høj
	Medium
	Høj
	Høj


Forklaring til tabellen

Sandsynlighed: Sandsynlighedsniveauer

· Lav mulighed / lav sandsynlighed: Det er usandsynligt at der sker noget

· Moderate mulighed / medium sandsynlighed: Det er muligt at der kan ske noget

· Høj sandsynlighed: Det er meget muligt at der kan ske en ulykke

 Alvorlighed: Alvorligheden af en mulig skade
· Let / Let alvorlig: Let skadet
· Alvorlig: Alvorlig skade 
· Meget alvorlig: Meget alvorlige skader og mulig livsfare

Risikoniveau: 
Bedøm efter sandsynlighed og alvorlighed

· Lav: Lav risiko

· Medium: Medium Risiko

· Høj: Høj risiko

Tabel til risikovurdering

	Farekilde

(kort beskrivelse)
	Farer

(kort beskrivelse)
	Individer i risiko
	Mulige konsekvenser - skader
	Sandsynlighed

(anvend beskrivelserne fra tabellen)


	Alvorlighed

(anvend beskrivelserne fra tabellen)
	Risikoniveau

(anvend beskrivelserne fra tabellen)

